CELEX: 62008CN0392
Language: el
Date: 2008-09-09 00:00:00
Title: Υπόθεση C-392/08: Προσφυγή της 9ης Σεπτεμβρίου 2008 — Επιτροπή των Ευρωπαϊκών Κοινοτήτων κατά Βασιλείου της Ισπανίας

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/14
            
         Προσφυγή της 9ης Σεπτεμβρίου 2008 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-392/08)
   (2008/C 272/24)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: S. Pardo Quintillán και A. Sipos)
   
      Καθού: Βασίλειο της Ισπανίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι, παραλείποντας να εκπονήσει εξωτερικά σχέδια έκτακτης ανάγκης για τις μονάδες που υπόκεινται στις διατάξεις του άρθρου 9 της οδηγίας 96/82/ΕΚ (1) του Συμβουλίου, της 9ης Δεκεμβρίου 1996, για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες, το Βασίλειο της Ισπανίας παρέβη τις υποχρεώσεις που υπέχει από το άρθρο 11, παράγραφος 1, στοιχείο γ', της ως άνω οδηγίας 96/82/ΕΚ και
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         Ισχυρισμοί και κύρια επιχειρήματα
   Σύμφωνα με το άρθρο 2, παράγραφος 1, της οδηγίας 96/82/ΕΚ, το άρθρο 9 της ίδιας οδηγίας εφαρμόζεται στις μονάδες στις οποίες υπάρχουν επικίνδυνες ουσίες σε ποσότητες ίσες ή ανώτερες από τις αναφερόμενες στο παράρτημα Ι, μέρη 1 και 2, στήλη 3.
   Σύμφωνα με το άρθρο 11 της οδηγίας αυτής, τα κράτη μέλη μεριμνούν ώστε, για όλες τις μονάδες οι οποίες εμπίπτουν στο άρθρο 9, οι αρχές που ορίζονται για τον σκοπό αυτόν να καταρτίζουν εξωτερικό σχέδιο έκτακτης ανάγκης με τα μέτρα που πρέπει να λαμβάνονται στον εκτός της μονάδας χώρο (παράγραφος 1, στοιχείο γ').
   Η παρούσα προσφυγή έχει ως αντικείμενο να αναγνωριστεί ότι, παραλείποντας να εκπονήσει εξωτερικά σχέδια έκτακτης ανάγκης για τις μονάδες που υπόκεινται στις διατάξεις του ως άνω άρθρου 9, το Βασίλειο της Ισπανίας παρέβη τις υποχρεώσεις που υπέχει από το άρθρο 11, παράγραφος 1, στοιχείο γ', της οδηγίας 96/82.
   
      (1)  ΕΕ L 10, σ. 13